Lili von Asten

Lili von Asten, ok Lilly von Asten (* 1. März 1879 in Aken; † 19. Dezember 1924 in DüsseldörpLebensdaten im Portal eupenabc.be, afropen an’n 26. August 2022), weer en düütsch Malerin un Radeererin vun de Düsseldörper School.

 Leven 
As eenzig Dochter vun en Textilfabrikanten hett Lili von Asten Kindheit un Jöögd in Eupen verbrocht, dormals en Deel vun de preußisch Rhienprovinz. En künstlerische Utbillen kreeg se in de Damenmalschool vun den Düsseldörper Maler un Grafiker Heinrich Otto. Dor weer Henriette Schmidt-Bonn hör Mitschölerin un mit hör hett se sück 1911 de Willingshäuser Malerkolonie anslooten.Sylke Grede: Willingshausen: Künstlerburg öffnet sich für Künstlerinnen. Artikel van‘n 14. April 2021 in dat Portal hna.de, afropen an’n 1. Oktober 2022 Natur- un heimatverbunnen, buterdem en Anhängerin vun de Freeluchtmaleree, hett se tallriek Öölgemälde, Aquarelle, Handteeknungen un Radeerungen mit Motiven ut dat Eupener Land, ut de Eifel un vun de hessisch Schwalm schafft.

In dat Öller van 45 Johren is de Künstlerin an en Hirnhuutentzündung in Düsseldörp storven.Die Malerin Lili von Asten. In: eupen erleben. Utgaav 4, Oktober 2021, S. 7 (PDF) En Utstellung vun hör Warken ut den Besitt vun den Eupener Geschichts- un Museumsvereen as ok vun Utlehn ut Privatbesitt hett dat Stadtmuseum Eupen in 2021 veranstalt.

Kiek ok
 List vun Maler vun de Düsseldörper Malerschool

 Weblinks 
 Lili von Asten (1879–1924). Landschaften aus Heimat und Ferne, Webseite in dat Portal stadtmuseum-eupen.be

 Enkeld Nahwiesen 

Kategorie:Fru
Kategorie:Börger von Düütschland
Kategorie:Boren 1879
Kategorie:Storven 1924
Kategorie:Landschapsmaler
Kategorie:Grafiker
Kategorie:Maler (Düsseldörper Malerschool)